Document ID: 32008D0414

KOMMISSIONENS BESLUTNING
af 26. maj 2008
om EF-tilskud til foranstaltninger til bekæmpelse af mund- og klovesyge i Cypern i 2007
(meddelt under nummer K(2008) 1974)
(Kun den græske udgave er autentisk)
(2008/414/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og artikel 11, stk. 4, og
ud fra følgende betragtninger:
(1)
Der var udbrud af mund- og klovesyge i Cypern i 2007. Sygdommens forekomst udgør en alvorlig fare for Fællesskabets husdyrbestand.
(2)
For at forebygge, at sygdommen breder sig, og for at bidrage til, at den udryddes så hurtigt som muligt, skal Fællesskabet i henhold til beslutning 90/424/EØF yde finansiel støtte til medlemsstatens støtteberettigede udgifter til foranstaltninger til bekæmpelse af sygdommen.
(3)
EF-tilskuddet til foranstaltninger til bekæmpelse af mund- og klovesyge ydes i henhold til reglerne i Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (2).
(4)
Den 7. januar 2008 indsendte de cypriotiske myndigheder et sidste overslag over de udgifter, der er afholdt til udryddelse af sygdommen.
(5)
De cypriotiske myndigheder har opfyldt samtlige tekniske og administrative forpligtelser i forbindelse med de foranstaltninger, der er omhandlet i artikel 11, stk. 2, i beslutning 90/424/EØF og artikel 6 i forordning (EF) nr. 349/2005.
(6)
Det er en forudsætning for udbetaling af EF-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
EF-tilskud
1. Der kan ydes EF-tilskud til Cypern til delvis dækning af landets udgifter til foranstaltninger som omhandlet i artikel 11, stk. 4, litra a), nr. i)-iv), og litra b), i beslutning 90/424/EØF til bekæmpelse af mund- og klovesyge i 2007.
2. EF-tilskuddet udgør 60 % af de støtteberettigede udgifter, jf. stk. 1. Tilskuddet udbetales på de betingelser, der er fastsat i forordning (EF) nr. 349/2005.
Artikel 2
Betaling
Der udbetales en første rate på 185 000 EUR af det i artikel 1 omhandlede EF-tilskud.
Artikel 3
Adressat
Denne beslutning er rettet til Republikken Cypern.
Udfærdiget i Bruxelles, den 26. maj 2008.

Labels: 18
15
6